CELEX: 
Language: hr
Date: 2021-05-27 00:00:00
Title: DELEGIRANA UREDBA KOMISIJE (EU) …/... o dopuni Uredbe (EU) 2018/848 Europskog parlamenta i Vijeća pravilima o informacijama koje treće zemlje te kontrolna tijela i kontrolne ustanove trebaju slati u svrhu nadzora njihova priznavanja na temelju članka 33. stavaka 2. i 3. Uredbe Vijeća (EZ) br. 834/2007 za uvezene ekološke proizvode te mjerama koje treba poduzeti u provedbi tog nadzora

OBRAZLOŽENJE
            
            
               1.KONTEKST DELEGIRANOG AKTA
            
            
               Nakon stupanja na snagu Uredbe (EU) 2018/848 Europskog parlamenta i Vijeća
                  1
                potrebno je donijeti ovu Delegiranu uredbu kojom se ta uredba dopunjuje u pogledu pravila o informacijama koje treće zemlje te kontrolna tijela i kontrolne ustanove trebaju slati u svrhu nadzora njihova priznavanja na temelju članka 33. stavaka 2. i 3. Uredbe Vijeća (EZ) br. 834/2007
                  2
                za uvoz ekoloških proizvoda u Uniju te mjerama koje treba poduzeti u provedbi tog nadzora. 
            
            
                2.SAVJETOVANJA PRIJE DONOŠENJA AKTA
            
            
               O tom se aktu detaljno raspravljalo s državama članicama u okviru Skupine stručnjaka za ekološku proizvodnju te s glavnim organizacijama koje predstavljaju ekološki sektor.
            
            
               Obaviješteni su partneri u WTO-u i provedena je javna rasprava. Nakon javne rasprave razmotrene su sve zaprimljene povratne informacije, a akt nije izmijenjen.
            
            
               3.PRAVNI ELEMENTI DELEGIRANOG AKTA
            
            
               U uvodnoj izjavi 96. Uredbe (EU) 2018/848 ističe se da bi treće zemlje koje su priznate u svrhu ekvivalentnosti na temelju Uredbe (EZ) br. 834/2007 trebale i dalje biti priznate kao takve na temelju Uredbe (EU) 2018/848, u ograničenom razdoblju potrebnom da se osigura nesmetani prijelaz na sustav priznavanja u okviru međunarodnog sporazuma, pod uvjetom da nastave osiguravati da njihova pravila o ekološkoj proizvodnji i kontrolama budu ekvivalentna relevantnim pravilima Unije te da ispunjavaju sve zahtjeve u pogledu nadzora njihova priznavanja od strane Komisije. Kako bi se taj nadzor osigurao, potrebna su dodatna pravila.
            
            
               Nadalje, u uvodnoj izjavi 97. Uredbe (EU) 2018/848 navodi se da bi kontrolnim tijelima i kontrolnim ustanovama koje je Komisija priznala u okviru sustava ekvivalentnosti za izdavanje certifikata u trećim zemljama u svrhu uvoza proizvoda trebalo ostaviti dovoljno vremena da se pripreme za dobivanje priznanja u svrhu uvoza proizvoda koji udovoljavaju pravilima Unije. 
            
            
               Kako je predviđeno člankom 48. stavkom 4. i člankom 57. stavkom 3. Uredbe (EU) 2018/848, ovim se delegiranim aktom ta uredba dopunjuje odredbama o odgovarajućem nadzoru tih trećih zemalja ili dotičnih kontrolnih tijela i kontrolnih ustanova. Njome se konkretno utvrđuju pravila o postupcima za redovito preispitivanje njihova priznavanja tijekom prijelaznih razdoblja. Osim toga, ovom se Uredbom utvrđuju mjere koje Komisija treba poduzeti pri provođenju tog nadzora, uključujući suspenziju ili uklanjanje priznatih trećih zemalja ili kontrolnih tijela i kontrolnih ustanova s popisa utvrđenih na temelju članka 48. stavka 3. i članka 57. stavka 2. Uredbe (EU) 2018/848. 
            
            
               DELEGIRANA UREDBA KOMISIJE (EU) …/...
            
            
               оd 27.5.2021.
            
            
               o dopuni Uredbe (EU) 2018/848 Europskog parlamenta i Vijeća pravilima o informacijama koje treće zemlje te kontrolna tijela i kontrolne ustanove trebaju slati u svrhu nadzora njihova priznavanja na temelju članka 33. stavaka 2. i 3. Uredbe Vijeća (EZ) br. 834/2007 za uvezene ekološke proizvode te mjerama koje treba poduzeti u provedbi tog nadzora
            
            
               (Tekst značajan za EGP)
            
            
               EUROPSKA KOMISIJA,
            
            
               uzimajući u obzir Ugovor o funkcioniranju Europske unije,
            
            
               uzimajući u obzir Uredbu (EU) 2018/848 Europskog parlamenta i Vijeća od 30. svibnja 2018. o ekološkoj proizvodnji i označivanju ekoloških proizvoda te stavljanju izvan snage Uredbe Vijeća (EZ) br. 834/2007
                  3
               , a posebno njezin članak 48. stavak 4. i članak 57. stavak 3.,
            
            
               budući da:
            
            
               (1)Prema članku 48. stavku 1. Uredbe (EU) 2018/848, priznavanje trećih zemalja u svrhu ekvivalentnosti na temelju članka 33. stavka 2. Uredbe Vijeća (EZ) br. 834/2007
                  4
                za uvoz ekoloških proizvoda u Uniju istječe 31. prosinca 2026.
            
         
         
            
               (2)Prema članku 57. stavku 1. Uredbe (EU) 2018/848, priznavanje kontrolnih tijela i kontrolnih ustanova u svrhu ekvivalentnosti na temelju članka 33. stavka 3. Uredbe Vijeća (EZ) br. 834/2007 za uvoz ekoloških proizvoda u Uniju istječe 31. prosinca 2024.
            
            
               (3)Ako se stavljaju na tržište Unije do kraja tih prijelaznih razdoblja, ekološki proizvodi uvezeni u Uniju u okviru tih programa za uvoz moraju se proizvoditi u skladu s pravilima proizvodnje i podlijegati mehanizmima kontrole koji su ekvivalentni onima utvrđenima u Uredbi (EZ) br. 834/2007 te s povezanim provedbenim pravilima utvrđenima u uredbama Komisije (EZ) br. 889/2008
                  5
                i (EZ) br. 1235/2008
                  6
               .
            
            
               (4)Stoga bi u svim fazama proizvodnje, pripreme i distribucije u trećim zemljama subjekti trebali nastaviti podvrgavati svoje aktivnosti sustavu kontrole treće zemlje koja je priznata u svrhu ekvivalentnosti kako je navedeno u članku 48. stavku 1. Uredbe (EU) 2018/848 ili kontrolnom tijelu ili kontrolnoj ustanovi iz članka 57. stavka 1. te uredbe.
            
            
               (5)Kako bi se osigurao odgovarajući nadzor tih trećih zemalja ili dotičnih kontrolnih tijela i kontrolnih ustanova, potrebno je utvrditi pravila o postupcima za redovito preispitivanje njihova priznavanja tijekom prijelaznih razdoblja. U tu svrhu ovom bi se Uredbom konkretno trebale odrediti informacije koje treće zemlje ili kontrolna tijela i kontrolne ustanove trebaju dostaviti Komisiji za provođenje tog nadzora, među ostalim pregledima na terenu. Osim toga, ovom bi se Uredbom trebale utvrditi mjere koje Komisija treba poduzeti pri provođenju tog nadzora, uključujući suspenziju ili uklanjanje priznatih trećih zemalja ili kontrolnih tijela i kontrolnih ustanova s popisa utvrđenih na temelju članka 48. stavka 3. i članka 57. stavka 2. Uredbe (EU) 2018/848.
            
            
               (6)Radi jasnoće i pravne sigurnosti ova bi se Uredba trebala primjenjivati od datuma početka primjene Uredbe (EU) 2018/848 do isteka priznavanja trećih zemalja ili kontrolnih tijela i kontrolnih ustanova,
            
            
               DONIJELA JE OVU UREDBU:
            
            
               Članak 1.
            
            
               Nadzor trećih zemalja
            
            
               1.Godišnje izvješće treće zemlje iz članka 48. stavka 1. Uredbe (EU) 2018/848 koja je uvrštena na popis utvrđen provedbenom uredbom koju treba donijeti u skladu s člankom 48. stavkom 3. te uredbe („treća zemlja”), koje ona do 31. ožujka svake godine treba poslati Komisiji u skladu s člankom 48. stavkom 2. Uredbe (EU) 2018/848, sadržava:
            
            
               (a)informacije o razvoju ekološke proizvodnje u trećoj zemlji, uključujući proizvedene proizvode, područje pod kultivacijom, proizvodne regije, broj proizvođača i prehrambeno-prerađivačke aktivnosti;
            
            
               (b)informacije o prirodi ekoloških poljoprivrednih i prehrambenih proizvoda koji se izvoze u Uniju; 
            
            
               (c)opis aktivnosti praćenja i nadzora koje je nadležno tijelo treće zemlje provelo prethodne godine, dobivene rezultate i poduzete korektivne mjere;
            
            
               (d)sve ažurirane informacije o proizvodnim standardima koji se primjenjuju u trećoj zemlji, a koji su ocijenjeni kao ekvivalentni pravilima proizvodnje iz glava III. i IV. Uredbe (EZ) br. 834/2007; 
            
            
               (e)sve ažurirane informacije o mjerama kontrole koje se primjenjuju u trećoj zemlji i za koje je ocijenjeno da su jednako učinkovite kao mjere iz glave V. Uredbe (EZ) br. 834/2007 te potvrdu da se takve kontrolne mjere trajno i učinkovito primjenjuju; 
            
            
               (f)sve ostale ažurirane informacije o tehničkom dosjeu treće zemlje;
            
            
               (g)internetsku adresu ili drugu adresu na kojoj se može pronaći ažurirani popis subjekata koji podliježu sustavu kontrole te kontaktnu točku na kojoj su dostupne informacije o njihovu certifikacijskom statusu i dotičnim kategorijama proizvoda; 
            
            
               (h)sve ostale informacije koje treća zemlja smatra relevantnima. 
            
            
               2.Treća zemlja bez odgode putem elektroničke platforme Informacijski sustav za ekološku poljoprivredu (OFIS) obavješćuje Komisiju o svim promjenama u mjerama koje su na snazi u toj trećoj zemlji ili njihovoj provedbi, a posebno u njezinu sustavu kontrole.
            
            
               3.Treća zemlja bez odgode putem OFIS-a obavješćuje Komisiju o svim promjenama u administrativnim podacima uvrštenima na popis utvrđen provedbenom uredbom koju treba donijeti u skladu s člankom 48. stavkom 3. Uredbe (EU) 2018/848.
            
            
               4.Komisija može u bilo kojem trenutku od treće zemlje zatražiti dodatne informacije, uključujući podnošenje jednog ili više izvješća o pregledu na terenu koja su sastavili neovisni stručnjaci. 
            
         
         
            
               5.Komisija može, na temelju procjene rizika i u slučaju sumnje na nesukladnost, organizirati pregled na terenu u trećoj zemlji koji obavljaju stručnjaci koje odredi Komisija. 
            
            
               6.Ako je Komisija primila obavijest države članice o tome da postoji osnovana sumnja na nepravilnost ili kršenje u pogledu sukladnosti uvezenih ekoloških proizvoda sa zahtjevima utvrđenima u Uredbi (EZ) br. 834/2007 te proizvodnim standardima i mjerama kontrole koje su na temelju provedene procjene prihvaćene kao ekvivalentne, Komisija o tome obavješćuje nadležno tijelo treće zemlje. To nadležno tijelo ispituje podrijetlo navodne nepravilnosti ili kršenja i u roku od 30 kalendarskih dana od obavijesti Komisije obavješćuje Komisiju i dotičnu državu članicu o rezultatima ispitivanja i poduzetim mjerama. 
            
            
               Članak 2.
            
            
               Nadzor kontrolnih tijela i kontrolnih ustanova
            
            
               1.Na temelju godišnjih izvješća i s obzirom na sve druge primljene informacije Komisija osigurava odgovarajući nadzor kontrolnih tijela i kontrolnih ustanova iz članka 57. stavka 1. Uredbe (EU) 2018/848 koji su uvršteni na popis utvrđen provedbenom uredbom koju treba donijeti u skladu s člankom 57. stavkom 2. Uredbe (EU) 2018/848 („kontrolna tijela i kontrolne ustanove”) redovitim preispitivanjem njihova priznavanja. U tu svrhu Komisija može zatražiti pomoć od država članica. Priroda nadzora kontrolnih tijela i kontrolnih ustanova određuje se na temelju pristupa u pogledu nesukladnosti koji se temelji na procjeni rizika, posebno uzimajući u obzir količinu certificiranih proizvoda i njihova izvoza u Uniju te rezultate redovitog ocjenjivanja na terenu, nadzora i višegodišnje ponovne procjene njihovih aktivnosti od strane akreditacijskog tijela ili, prema potrebi, nadležnog tijela. 
            
            
               2.Kontrolna tijela i kontrolne ustanove do 28. veljače svake godine Komisiji šalju godišnje izvješće. U godišnjem izvješću ažuriraju se informacije iz tehničkog dosjea uključenog u prvotni zahtjev za priznavanje, kako je zadnje izmijenjen. Ono mora sadržavati barem sljedeće:
            
            
               (a)pregled aktivnosti kontrolnog tijela ili kontrolne ustanove u trećoj zemlji ili trećim zemljama za koje je priznato ili priznata, uključujući broj uključenih subjekata i skupina subjekata te prirodu poljoprivrednih i prehrambenih proizvoda, razvrstanih prema kategorijama i grupiranih prema tarifnim oznakama;
            
            
               (b) sve ažurirane informacije o proizvodnim standardima koji se primjenjuju u trećoj zemlji ili trećim zemljama za koje je priznato kontrolno tijelo ili kontrolna ustanova, uključujući procjenu ekvivalentnosti tih standarda i pravila proizvodnje iz glava III. i IV. Uredbe (EZ) br. 834/2007; 
            
            
               (c)sve ažurirane informacije o mjerama kontrole koje se primjenjuju u trećoj zemlji ili trećim zemljama za koje je priznato kontrolno tijelo ili kontrolna ustanova, uključujući procjenu ekvivalentnosti tih mjera i mjera iz glave V. Uredbe (EZ) br. 834/2007 te potvrdu da se takve kontrolne mjere trajno i učinkovito primjenjuju;
            
            
               (d)opis kontrolnih aktivnosti koje je u prethodnoj godini provelo kontrolno tijelo ili kontrolna ustanova u trećoj zemlji ili trećim zemljama za koje je priznato ili priznata, dobivene rezultate, uočene nepravilnosti i kršenja te poduzete korektivne mjere;
            
            
               (e)sva ostala ažuriranja informacija iz tehničkog dosjea koji je dostavljen uz prvotni zahtjev za priznavanje i njegovih ažuriranih inačica
            
            
               (f)presliku posljednjeg izvješća o procjeni koje je izdalo akreditacijsko tijelo ili, prema potrebi, nadležno tijelo, a koje sadržava rezultate redovitog ocjenjivanja na terenu, nadzora i višegodišnje ponovne procjene aktivnosti kontrolnog tijela ili kontrolne ustanove u trećoj zemlji ili trećim zemljama za koje je priznato ili priznata. U tom izvješću o procjeni potvrđuje se da su kontrolno tijelo ili kontrolna ustanova dobili zadovoljavajuću ocjenu u pogledu mogućnosti ispunjavanja uvjeta koji se primjenjuju na njihovo priznavanje od strane Komisije te da su učinkovito provodili svoje aktivnosti u skladu s tim uvjetima. Osim toga, izvješćem o procjeni dokazuje se i potvrđuje ekvivalentnost proizvodnih standarda i mjera kontrole iz točaka (b) i (c);
            
            
               (g)internetsku stranicu na kojoj se na jednom od službenih jezika Unije može naći popis subjekata koji podliježu sustavu kontrole i kontaktna točka na kojoj su dostupne informacije o njihovu certifikacijskom statusu i dotičnim kategorijama proizvoda te popis subjekata i proizvoda čija je certifikacija suspendirana ili ukinuta;
            
            
               (h)sve ostale informacije koje kontrolno tijelo ili kontrolna ustanova smatraju relevantnima. 
            
            
               Godišnje izvješće i sve dodatne informacije koje Komisija zatraži u vezi s godišnjim izvješćem dostavljaju se putem OFIS-a. 
            
            
               3.Komisija može zatražiti bilo kakve dodatne informacije u vezi s godišnjim izvješćem, a te se informacije dostavljaju u elektroničkom obliku. 
            
            
               Članak 3.
            
            
               Preispitivanje priznavanja trećih zemalja
            
            
               U okviru redovitog preispitivanja priznavanja trećih zemalja na temelju članka 48. stavka 2. Uredbe (EU) 2018/848 Komisija primjenjuje sljedeća pravila i u skladu s time mijenja popis trećih zemalja na temelju članka 48. stavka 3. te uredbe:  
            
            
               (a)Komisija može na temelju primljenih informacija u bilo kojem trenutku izmijeniti specifikacije s popisa;
            
         
         
            
               (b)Komisija može suspendirati unos treće zemlje s popisa na temelju primljenih informacija ili ako treća zemlja nije dostavila dostatne tražene informacije ili ako nije pristala na pregled na terenu; 
            
            
               (c)Komisija suspendira unos treće zemlje s popisa ako, nakon zahtjeva Komisije, treća zemlja ne poduzme odgovarajuće i pravovremene korektivne mjere u roku koji odredi Komisija s obzirom na ozbiljnost problema, a koji nije kraći od 30 dana;
            
            
               (d) Komisija uklanja unos treće zemlje s popisa ako:
            
            
               i.treća zemlja ne pošalje na vrijeme godišnje izvješće iz članka 1. stavka 1. ove Uredbe; 
            
            
               ii.informacije sadržane u godišnjem izvješću nisu potpune; 
            
            
               iii.na zahtjev Komisije u roku koji odredi Komisija s obzirom na ozbiljnost problema, a koji nije kraći od 30 dana, treća zemlja ne drži informacije na raspolaganju ili ne dostavi sve informacije povezane s njezinim tehničkim dosjeom ili sustavom kontrole; ili
            
            
               iv.treća zemlja ne pristane na pregled na terenu koji traži Komisija. 
            
            
               Članak 4.
            
            
               Preispitivanje priznavanja kontrolnih tijela i kontrolnih ustanova
            
            
               1.U okviru redovitog preispitivanja priznavanja kontrolnih tijela i kontrolnih ustanova na temelju članka 2. stavka 1. ove Uredbe Komisija primjenjuje sljedeća pravila i u skladu s time mijenja popis kontrolnih tijela i kontrolnih ustanova na temelju članka 57. stavka 2. Uredbe (EU) 2018/848:  
            
            
               (a)Komisija može na temelju primljenih informacija u bilo kojem trenutku izmijeniti specifikacije koje se odnose na kontrolno tijelo ili kontrolnu ustanovu s popisa;
            
            
               (b)Komisija može suspendirati unos kontrolnog tijela ili kontrolne ustanove s popisa na temelju primljenih informacija ili ako kontrolno tijelo ili kontrolna ustanova nisu dostavili dostatne tražene informacije ili ako nisu pristali na pregled na terenu; 
            
            
               (c)Komisija suspendira unos kontrolnog tijela ili kontrolne ustanove s popisa ako, nakon zahtjeva Komisije, kontrolno tijelo ili kontrolna ustanova ne poduzme odgovarajuće i pravovremene korektivne mjere u roku koji odredi Komisija s obzirom na ozbiljnost problema, a koji nije kraći od 30 dana;
            
            
               (d)Komisija uklanja unos kontrolnog tijela ili kontrolne ustanove s popisa ako:
            
            
               i.kontrolno tijelo ili kontrolna ustanova ne pošalje na vrijeme godišnje izvješće iz članka 2. stavka 2. ove Uredbe;
            
            
               ii.informacije sadržane u godišnjem izvješću nisu potpune;
            
            
               iii.kontrolno tijelo ili kontrolna ustanova ne ostavi na raspolaganju ili ne dostavi sve informacije povezane s njezinim tehničkim dosjeom ili sustavom kontrole;
            
            
               iv.kontrolno tijelo ili kontrolna ustanova ne ostavi na raspolaganju informacije o istragama nesukladnosti; 
            
            
               v. kontrolno tijelo ili kontrolna ustanova propusti poduzeti adekvatne korektivne mjere kao odgovor na uočene nesukladnosti i kršenja;
            
            
               vi. kontrolno tijelo ili kontrolna ustanova ne pristane na pregled na terenu koji zahtijeva Komisija ili ako je rezultat pregleda na terenu negativan zbog sustavne nefunkcionalnosti mjera kontrole; ili
            
         
         
            
               vii. u bilo kojoj drugoj situaciji, postoji rizik od dovođenja potrošača u zabludu u pogledu stvarne prirode proizvoda koje je certificiralo kontrolno tijelo ili kontrolna ustanova. 
            
            
               2.Prije uklanjanja s popisa u skladu sa stavkom 1. točkom (d) Komisija od kontrolnog tijela ili kontrolne ustanove zahtijeva da ispravi situacije navedene u toj točki u roku koji odredi Komisija s obzirom na ozbiljnost problema, a koji nije kraći od 30 dana. 
            
            
               Članak 5.
            
            
               Stupanje na snagu i primjena
            
            
               Ova Uredba stupa na snagu dvadesetog dana od dana objave u Službenom listu Europske unije.
            
            
               Primjenjuje se od 1. siječnja 2022.
            
            
               Članci 1. i 3. primjenjuju se do 31. prosinca 2026.
            
            
               Članci 2. i 4. primjenjuju se do 31. prosinca 2024.
            
            
               Ova je Uredba u cijelosti obvezujuća i izravno se primjenjuje u svim državama članicama.
            
            
               Sastavljeno u Bruxellesu 27.5.2021.
            
            
               
                     Za Komisiju
               
               
                     Predsjednica
                     Ursula VON DER LEYEN
               
            
         
         
            
                  
                     (1)
                  
                        Uredba (EU) 2018/848 Europskog parlamenta i Vijeća od 30. svibnja 2018. o ekološkoj proizvodnji i označivanju ekoloških proizvoda te stavljanju izvan snage Uredbe Vijeća (EZ) br. 834/2007 (SL L 150, 14.6.2018., str. 1.).
               
               
                  
                     (2)
                  
                        Uredba Vijeća (EZ) br. 834/2007 od 28. lipnja 2007. o ekološkoj proizvodnji i označivanju ekoloških proizvoda i stavljanju izvan snage Uredbe (EEZ) br. 2092/91 (SL L 189, 20.7.2007., str. 1.).
               
               
                  
                     (3)
                  
                        SL L 150, 14.6.2018., str. 1.
               
               
                  
                     (4)
                  
                        Uredba Vijeća (EZ) br. 834/2007 od 28. lipnja 2007. o ekološkoj proizvodnji i označivanju ekoloških proizvoda i stavljanju izvan snage Uredbe (EEZ) br. 2092/91 (SL L 189, 20.7.2007., str. 1.).
               
               
                  
                     (5)
                  
                        Uredba Komisije (EZ) br. 889/2008 od 5. rujna 2008. o detaljnim pravilima za provedbu Uredbe Vijeća (EZ) br. 834/2007 o ekološkoj proizvodnji i označivanju ekoloških proizvoda s obzirom na ekološku proizvodnju, označivanje i kontrolu (SL L 250, 18.9.2008., str. 1.).
               
               
                  
                     (6)
                  
                        Uredba Komisije (EZ) br. 1235/2008 od 8. prosinca 2008. o detaljnim pravilima za provedbu Uredbe Vijeća (EZ) br. 834/2007 s obzirom na režime za uvoz ekoloških proizvoda iz trećih zemalja (SL L 334, 12.12.2008., str. 25.).